Ego (raper)

JUDr. **Michal Straka** (* 8. november 1983, Lučenec), známy pod umeleckým menom **Ego**, je slovenský raper a tiež vyštudovaný právnik. Je členom skupiny Kontrafakt spolu s Rytmusom a DJ Anysom. V ostatnom čase začal sólovú kariéru vydaním singlu „Žijeme len raz“, ktorý sa v roku 2012 stal hitom č. 1 v slovenských rádiách.

## Životopis
Straka sa narodil v roku 1983 v Lučenci. Rodina sa ešte v čase raného detstva odsťahovala, vyrastal v Piešťanoch. Straka vyštudoval právo. Od augusta 2008 je evidovaný pod pracoviskom Okresný súd Trnava.

## Hudobná kariéra
### Začiatky kariéry
V druhej polovici 90. rokov tvoril Ego s DJ Anysom (kedysi DJ Aneška) menej známu skupinu Prízrak. Ego odišiel na rok do Kanady, odkiaľ ho po 9 mesiacoch za graffiti a vandalizmus vyhostili.

### Kontrafakt
V roku 2001 sa dvojica stretáva s raperom Rytmusom, a vzniká skupina Kontrafakt. Najprv skupina vystupovala pod názvom Déjavu.

V roku 2003 vydali maxisingel *[[Dáva mi/Dobré veci/Moja rola]]*, ktorým sa dostali do širšieho povedomia verejnosti. Najmä videoklip k skladbe „Dáva mi“ mal veľký úspech a bol odvysielaný aj v hitparádach v Poľsku či Nemecku (hudobná stanica VIVA). Úspech kapely Kontrafakt pokračoval aj v roku 2004, kedy vydali svoje debutové CD *[[E.R.A.]]* vo vydavateľstve Sony Music, s ktorým sa dostali medzi najpredávanejších interpretov na Slovensku. V roku 2007 vydal Kontrafakt album *[[Bozk na rozlúčku]]*, ktorý vyšiel v Rytmusovom vydavateľstve Tvoj Tatko Records. Predalo sa ho viac ako 20 000 kusov a stal sa jedným z najpredávanejších titulov tej doby. V roku 2013 vydali tretí album *[[Navždy]]*. V roku 2019 vyšiel album *[[Real Newz]]*. A v roku 2021 vyšiel zatiaľ posledný spoločný album skupiny, KF ako Rolls

### Sólová kariéra
V dokumente "20ERS" (2008) Ego povedal: "Pripravujem určite aj spoločné do budúcnosti, ale skôr ešte by mali vyjsť sólo albumy mňa aj Rytmusa." Od ostatného albumu *[[Bozk na Rozlúčku]]* hosťoval vo viacerých skladbách, najmä od Rytmusa, ktorý od vypustenia dokumentu vydal už dva sólové albumy. Ego hosťoval medzi iným napríklad na albume *[[Kral]]*, či na albume slovenskej speváčky Tiny.

Na začiatku leta 2012 umiestnil na YouTube videoklip k novej skladbe "Žijeme len raz", ktorý sa počas niekoľkých týždňov stal najsledovanejším slovenským videoklipom na YouTube. Táto skladba sa dostala aj do rádií, kde bola k októbru 2012 číslom 1 v hitparádach slovenských rádií. Autorom hudby je slovenský DJ a producent Robert Burian. V júli 2012 vydal tiež skladbu "Skús ma chápať", za ktorou stáli producenti Filip Jančík a Daniel Blahovec.

Jeho prvý sólový album vyšiel v decembri 2017 s názvom *[[Precedens]]* a obsahuje 15 skladieb, na ktorých hosťuje viacero členov slovenskej aj českej rapovej scény. Medzi nimi sú Rytmus, Paulie Garand, LVCAS Dope, Ben Cristovao, Hahacrew, Yzomandias, KardinalM, Gýza a Tomi Popovič. Na albume spolupracovali producenti ako Madskill, Peter Pann, Dalyb či Robert Burian. V septembri 2020 vydáva 2. sólovy album s názvom *[[Egotron]]*.

## Kontroverzie
### Kauza CT Piešťany
Pri treťom odvolávaní premiéra Roberta Fica v novembri 2014 figuroval Straka v kauze tunelovania piešťanskej nemocnice Alexandra Wintera. Ako člen správnej rady nemocnice (dosadený cez matku ako nominant strany SMER-SD) bol spoluzodpovedný za pokus o kúpu predraženého prístroja na počítačovú tomografiu (CT). Jeho vyjadrenie k téme bolo premietané aj na zasadnutí NRSR. Vtedajšia riaditeľka nemocnice Mária Domčeková a ostatní členovia dozornej rady vrátane Straku boli opätovne obvinení v októbri 2017.

## Diskografia
### Albumy (sólo)

### Mixtapy (sólo)

### Štúdiové albumy ([[Kontrafakt (hudobná skupina)|Kontrafakt]])
* 2004: *[[E.R.A.]]*
* 2007: *[[Bozk na rozlúčku]]*
* 2013: *[[Navždy]]*
* 2019: *[[Real Newz]]*
*2021: KF jako Rolls

### Ostatné ([[Kontrafakt (hudobná skupina)|Kontrafakt]])
* 2003: *[[Tri špinavé mená]]* (kompilácia)
* 2003: *[[Dáva mi/Dobré veci/Moja rola]]* (12" trojsingel)
* 2005: *[[Murdardo Mulano Tour 2005]]* (DVD)

### Single

### Zoznam skladieb
(Zoznam obsahuje aj skladby, na ktorých sa Ego predstavil ako hosť)

#### Skladby umiestnené v rebríčkoch

### Videoklipy
#### Sólové videoklipy
* 2012: "Žijeme len raz"
* 2012: "Každý deň" (ft. Tomi Popovič)
* 2015: "Viac"
* 2014: "Pýcha" (prod. Infinit)
* 2015: "City"
* 2014: "Vyjebané stromy"
* 2015: "Kníšeme sa"
* 2015: "Nezávislosť"
* 2015: "Život je film" (Ego ft. Rytmus PODZEMGANG)
* 2015: "Hraj" (prod. Matej Turcer Podzemgang)
* 2015: "EEE" (PODZEMGANG) prod. Special Beatz
* 2017: "Robím to čo chcem" (prod. PETER PANN)
* 2017: "Runway" (ft. Paulie Garand, Lvcas Dope) prod. Kenny Rough
* 2017: "V meste snov" (Madskill)
* 2018: "Ako to cítiš" (ft.TOMI) prod. SMiTHMUSiX
* 2018: "Všetci" prod. Ján Lednicky
* 2018: "Ideme ďalej" (ft. Rytmus)
* 2018: "Flexim ako Gott" (ft. HAHA CREW & YZOMANDIAS) prod. Dalyb

#### S Kontrafaktom
* 2003: "Dáva Mi"
* 2004: "E.R.A."
* 2005: "Pravda Bolí/Mulano Stylos"
* 2005: "Nelutujem" (live)
* 2006: "Moji Ľudia" (DJ Wich remix)
* 2007: "Život Je Boj"
* 2008: "Carat Tuning Party“
* 2008: "Bozk na Rozlúčku"
* 2013: "Stokujeme Vonku"
* 2013: "Odviati Vetrom"
* 2014: "JBMNT"
* 2014: "Kým neskapem"
* 2014: "V mojom svete" 
* 2014: "Keď Jazdíme My"
* 2014: "Podzemie"
* 2014: "#SSMD"
* 2015: "Život je film"

#### Ostatné
* 2006: "Kures Funk" (Rytmus feat. Ego & Igor Kmeťo ml.)
* 2006: "Potrebujem Tvoju Nenávisť/Temeraf" (Rytmus feat. Ego)
* 2006: "I Tak To Osiągnę" (WWO feat. Kontrafakt, Orion, Wlodi & Soundkail)
* 2010: "Všetko Má Svoj Konec" (Rytmus feat. Tina & Ego)
* 2012: "Deti stratenej generácie" (Rytmus ft. Ego)
* 2012: "Noc patrí nám" (Rytmus ft. Ego)
* 2012: "Vianoce sú zas" (Rádio Expres ft. Ego)
* 2014:  (Ben Cristovao ft. Ego)
* 2014: "LOVECKE" (4D ft.Ego )
* 2014: "Molo" (Paulie Garand/Kenny Rough ft.Ego)

## Ocenenia a nominácie
;MusicBox awards

;Osobnosť televíznej obrazovky

;Slávik

## Referencie

## Iné projekty

Kategória:Narodenia v 1983
Kategória:Osobnosti z Lučenca
Kategória:Slovenskí reperi